da da da az nl da en da da da da da de da da en da pt da en da da da da da de da da da da da da da da da da da da da da da da da da da en da da da da da da en en da da da da az da de da nb da it de da da da it de da da da it de da da da it de da da da it de da da da it de da da da it de da da da it de da da da it de da da da it de da da da da en sv fr de de fr fr fr sv da da sv da da sv da da da da da da da da nb pl de da da da da da da da da en da pl da da da da sv de sv da de da da da da da de nl nn en de da nl
65 år siden: Da Dronning Elizabeth besøgte Hillerød | Page 4 | Hillerød Bibliotekerne
Af Simon Schultz van Engeland
I 1957 var der særdeles prominent besøg i Hillerød, da for nyligt afdøde Dronning Elizabeth kom på besøg med sin mand prins Phillip. Lokalhistorisk Arkiv har netop digitaliseret flere billeder fra besøget
Danmark var på den anden ende, da den unge Dronning Elizabeth i maj 1957 kom på besøg. Spalte op og spalte ned blev der skrevet om besøget i alle landets aviser og ugeblade. Frederiksborg Amts Avis var ingen undtagelse. 19. maj 1957 kunne man således læse, at dronningen og prinsegemalen dagen før klokken 17.30 var gået om bord på yachten ”Britannica” i Hull for at krydse Nordsøen med kurs mod Danmark.
21. maj berettede avisen om, at to danske fregatter havde overtaget eskorten af den britiske yacht ud for spidsen af Danmark, ved Grenen i Skagen. Her havde skagboerne kunne følge med på nærmeste hold, som malerisk blev beskrevet i avisen:
”En let dis lå ude over havet, da skibene – seks i alt, idet tre britiske destroyere ’Duchess’, ’Diamond’ og ’Corunnax’ eskorterede ’Britannia’ – rundede Skagen (…) Ud for Skagen Nordstrand stoppede skibene, og mens kanonerne fra de danske skibe tordnede kongesaluttens, de 21 skud, overtog de danske fartøjer ledelsen.”
Det var ikke kun de danske læsere, der var vilde med artikler om det royale besøg. Udenrigsministeriets pressebureau var havde fået henvendelser fra over 300 journalister, fotografer og tv-folk fra det store udland, og der blev sørget godt for de udenlandske pressefolk. De blev indkvarteret i bornholmerbåden ”Kongedybet”, og derudover var der sørget for særtransport via forsvaret:
”Som en speciel foranstaltning til transport af nyhedsmateriale fra København til London er der arrangeret to daglige flyvninger med post pr. militær jetmaskine fra Kastrup. Rask skal det gå.”
Da dronningens skib endelig anløb Nordre Tolbod i København var det til synet af et sandt menneskehav. I avisen fra 22. maj fremgår det at op imod en kvart million danskere var stimlet ud på gaderne langs velkomstruten. Særligt i Københavns indre by var stemningen nærmest ekstatisk:
”Da kortegen drejede om ved Nørrevold og ned ad Gothersgade, steg jublen til de helt store højder. Trafikken var fuldstændig gået i stå, og husene var levende af mennesker, der forsøgte at få et lille glimt af de kongelige at se (…) På Kongens Nytorv havde tusinder og atter tusinder taget plads; mange havde medbragt trappestiger, der stod så tæt behængt, at det var et under, at de ikke brasede sammen (…) Hyldestråbene steg til tordnende brus, da kortegen nogen minutter før end beregnet svingede ind på Amalienborg Slotsplads.”
Dansk krigshelt fra Hillerød til frokost med Elizabeth
Under opholdet i København skulle Dronning Elizabeth blandt andet spise frokost i Frederik den 8.’s palæ på Amalienborg, og en borger fra Hillerød havde fået den store ære at blive indbudt til frokosten af den danske kong Frederik. Det drejede sig om ingeniør Thomas Dinesen, der som ung mand havde kæmpet på britisk side under Første Verdenskrig som en del af det skotske ”Black Watch” regiment. Under forsvaret af en skyttegravsstilling udviste danskeren enestående mod, og blev dekoreret med Storbritanniens højeste orden, ”Victoriakorset”. Thomas Dinesen skulle ikke blot deltage i frokosten, men endda også hilse på det unge statsoverhoved. Og det var ikke første gang, han var i nærkontakt med det britiske kongehus. Da han modtog Victoriakorset i 1918, blev det nemlig overrakt af Dronning Elizabeths far, kong Georg den 5.
Efter et par dage i København gik turen nordpå for det royale par. Natten til den 24. maj ankom de til Fredensborg, og selv om klokken var et om natten, så var der stadig mødt mange gæster op for at byde dronningen og prinsegemalen velkommen.
De næste to dage skulle den unge dronning på rundtur i det nordsjællandske, og hun var under beskyttelse af både detektiver fra Skotland Yard og danske betjente. En opgave af denne størrelsesorden kunne dog ikke løftes af Hillerød Politi alene, så de havde fået assistance fra politiet i både København og Aalborg.
Et af besøgene gik til Statens Forsøgsgårde, hvor alt var blevet pudset og fejet i anledningen af det fine besøg:
”Den kongelige bilkortege ankom til Statens Forsøgsgård, Favrholm, klokken 10.30. Her havde der formiddagen igennem hersket febrilsk travlhed, for at alt kunne være i den skønneste orden, når gæsterne kom.”
De royale gæster blev også budt en lille forfriskning under besøget:
”På Forsøgsmejeriet var der dækket et indbydende bord med forskellige danske mejeriprodukter, og de kongelige lod sig friste til at smage på varene”, skrev Frederiksborg Amts Avis 26. maj 1957.
Om end afskeden fra Helsingør Havn ikke foregik med helt så megen pomp og pragt, som modtagelsen i København, så var det alligevel en rekord for politikredsen, fremgik det i avisen:
”Dronningens afrejse var det største politiarrangement i Helsingørs historie. 25-30.000 mennesker var samlet på havnen for at tage afsked med den charmerende dronning og hendes gemal, men alligevel forløb alt på bedste måde. Der var udkommanderet omkring 150 betjente, hvoraf en stor del kom fra Aarhus og Odense.”
Det var en kold og blæsende dag på havnen, hvor et hjemmeværnsorkester spillede tonerne af ”God Save te Queen”, inden det royale par gik om bord på chaluppen, der skulle sejle dem ud til deres yacht.
”Ledsaget af tusindstemmige hurra-råb sejlede de kongelige gæster ud af havnen, fulgt af eskortefartøjer. På den yderste mole lød et sidste farvel fra Danmark, og så blev det lille chalupfartøj grebet af de store dønninger, men holdt sikkert kursen mod det festligt oplyste ”Britannia”.
Fakta om Statens Forsøgsmejeri:
Statens Forsøgsmejeri var en dansk forskningsinstitution der blev oprettet i 1923. Den fik til huse Roskildevej 56 i ny-opførte bygninger- Voksede til en af Hillerøds store virksomheder med over 100 ansatte, hvor en del boede i funktionærboliger på området.
Skiftede i 1984 navn til Statens Mejeriforsøg og blev nedlagt i 1991. På det tidspunkt mente man, at de store Mejerivirksomheder selv kunne gennemføre forsøgsarbejde i stor skala.
Gennem årene kom mange gæster fra ind og udland. Danmark var foregangsland når det drejede sig om mejeribrug. Kendte og ukendte gæster blev vist rundt og ikke alle kom med en baggrund i mejeribrugets verden.
Et af de fornemme besøg fandt sted i maj 1957. Den unge Dronning Elisabeth og hendes mand Prins Phillip, kom på besøg, sammen med medlemmer af den danske kongefamilie.
Byens gamle værtshuse: Østergade
Østergade, som i gamle dage hed Mørkegade, har i kraft af placeringen tæt på byens rådhus naturligvis haft flere værtshuse og gæstgivere.
Byens gamle værtshuse: Den høje stue og Rudolfs kælder
Hillerød har historisk set haft mange restaurationer og værtshuse. Et af disse værtshuse lå i Helsingørsgade 13. I starten af 1900’tallet hed den J.O. Jensen opkaldt efter værten.
Byens gamle værtshuse: Helsingørsgade nordfra
Tredje kapitel i vores lokalhistoriske serie om Hillerød Værtshuse tager afsæt i Helsingørsgade
Byens gamle værtshuse: Lillholm og Slotspavillon
For enden af Holmegårdsvej lå i gamle dage tre restaurationer, som specielt i sommerhalvåret levede godt af gæster, som typisk kom via den lille jernbanestation ved Gl. Holmegårdsvej. Det var Slotspavillon, Vennelyst og Lillholm.
Byens gamle værtshuse: Skovlyst Kro og Alleenberg
Dette er den første artikel i en serie om Hillerøds værtshuse gennem tiden
Fodbold med fjenden: Hvem spillede tyskerne imod?
Kun en måned efter den tyske besættelse af Danmark, 9. april 1940, var der omkring 1000 tyske soldater stationeret i Hillerød, men at Danmark ikke var et af de hårdeste steder at blive udstationeret, kom blandt andet til udtryk ved, at soldaterne tog sig tid til at spille en fodboldkamp
Kampen om at være Nordsjællands hovedstad
Handelslivet i Hillerød har eksisteret siden midten af 1500-tallet. I de senere år har byen kæmpet med blandt andet Lyngby og Helsingør om at være Nordsjællands handelshovedstad.
Under Første Verdenskrig havde Hillerød besøg af næsten 200 husarer med heste, der var indkvarteret på Hillerødsholm og på Frederiksborg Slot. Desuden var der i Østergade – der hvor Irma nu ligger – en kaserne bag Ford Motor Compagny med plads til ca. 90 husarer.
Ved indgangen til Indelukket tæt ved Irmatorvet på Kalvehavevej ligger Hjulmandens Hus, der i 2020 fik fornyet sit tag, og i dag fremstår det som et eventyrhus, der oser af lokalhistorie.
Indtil starten af 1980’erne havde Hillerød en fin turistattraktion i den gamle Nyhuse Skole i Frederiksværksgade 39. Turistbusser kom dagligt forbi huset for at folk kunne se og fotografere ’konen i vinduet’. Historien har i årtier samlet folk til den gamle skole. Det stoppede først i starten af 1980’erne hvor et stenkast smadrede den gamle rude.
Det kan du på biblioteket
Benytte PC, trådløst net, printe, kopiere og faxe
Benytte studierum og andre lokaler
Læse aviser, tidsskrifter og magasiner
Få IT-vejledning til virksomheder
Finde en bog med emnetal
Støtte Læs for livet med bogdonationer
Det kan du hjemmefra
Oprette dig som låner
Sådan søger du efter materialer
Se film, høre lydbøger, læse e-bøger
Bestille fra andre biblioteker
Se bibliotekets digitale tilbud
Besøge os på Facebook
Besøge os på Instagram
Det kan du deltage i
Litteraturfestival Ordet Er Løs 2022
FAQ – Mit Betalingsoverblik
Personoplysninger – dine rettigheder
Vejledning til lån og aflevering
Hillerød Bibliotekerne | Christiansgade 1 | 3400 Hillerød | Tlf.: 7232 5800 | Mail: bibliotek@hillerod.dk eller via borger.dk (sikker mail) | EAN-numre |